கூட்டத்தில் பெரம்பலூர்(பொ) டிஎஸ்பி அழகுதுரை தலைமை தாங்கி பேசியது: பெரம்பலூர் மாவட்டத்தில் விநாயகர் சதுர்த்தியை முன்னிட்டு புதிதாக கோயில்களிலோ, முக்கிய தெருக்களிலோ, தனியாருக்கு சொந்தமான இடங்களிலோ விநாயகர் சிலைகளை பிரதிஷ்டை செய்ய வருவாய்த்துறை, காவல்துறை ஆகியவற்றின் முன் அனுமதியை கட்டாயம் பெற்றிருக்க வேண்டும். இதற்காக வருவாய் கோட்டாட்சியர் அலுவலகத்திலோ அல்லது டிஎஸ்பி அலுவலகத்திலோ முறையாக விண்ணப்பித்து அனுமதி பெறாவிட்டால் பிரதிஷ்டை செய்யவோ, ஊர்வலம் கொண்டு செல்லவோ அனுமதிக்கப்படமாட்டாது. தமிழ்நாடு மாசுக்கட்டுப்பாட்டு வாரியம், பெரம்பலூர் மாவட்ட தீயணைப்புத்துறை, நகராட்சி மற்றும் ஊராட்சி அமைப்புகளிடம் தடையின்மை சான்றினை பெற்றிருக்க வேண்டும்.